פיגועי טרור נגד ישראלים בישראל ובשטחים ב-2015

רשימת פיגועי טרור נגד ישראלים שהתרחשו במדינת ישראל ובשטחים בשנת 2015.

כרוניקה

ינואר 
  8 בינואר - יהודי נדקר באורח קל - בינוני בשער שכם שבירושלים על ידי מחבל ערבי ממזרח העיר.
  21 בינואר - פיגוע דקירה באוטובוס בתל אביב, ליד גשר מעריב: מחבל פלסטיני דקר 21 אנשים, 4 מהם במצב קשה והשאר במצב בינוני עד קל. המחבל נורה על ידי לוחמי יחידת נחשון של שירות בתי הסוהר, נפצע, ונעצר על ידי המשטרה.

פברואר 
  22 בפברואר - מחבל פלסטיני בן 18 דקר צעיר חרדי בכיכר ספרא בירושלים. ראש עיריית ירושלים, ניר ברקת ומאבטחיו, שעברו במקום, השתלטו על המחבל ועצרו אותו.

מרץ 
  6 במרץ - חמש שוטרות מג"ב נפצעו קשה וקל בפיגוע דריסה בשכונת שמעון הצדיק שבירושלים שביצע מחבל ערבי. המחבל נורה ונתפס.

אפריל 
  8 באפריל - מחבל פלסטיני דקר שני ישראלים בצומת שילה שביהודה ושומרון, אחד מהם נפצע קשה. חייל צה"ל ירה במחבל והרג אותו.
 15 באפריל - פיגוע הדריסה בצומת הגבעה הצרפתית: נהג פלסטיני דרס למוות את יוחאי שרקי ופצע קשה ישראלית בת 20 בתחנת אוטובוס בגבעה הצרפתית בירושלים. המחבל נעצר.
 25 באפריל - תושב א-טור בן 16 ניסה לדקור בסכין לוחמי מג"ב בירושלים ונורה למוות.
  25 באפריל - מחבל פלסטיני דוקר שוטר מג"ב ליד מערת המכפלה ונורה למוות.
 25 באפריל - פיגוע דריסה בירושלים, 3 שוטרים נפצעו קל. אמבולנסים ורכבי ביטחון שהגיעו לזירת הפיגוע הותקפו באבנים ובקבוקי תבערה שיידו ערבים.

מאי 
  14 במאי - פיגוע דריסה בגוש עציון שביהודה ושומרון, 4 צעירים נפצעו. המחבל הפלסטיני שביצע את הפיגוע נתפס ונעצר.
 20 במאי - פיגוע דריסה סמוך להר הזיתים, 2 שוטרי מג"ב נפצעו, המחבל נורה למוות.
24 במאי - ליל חג השבועות - פיגוע דקירה ברובע המוסלמי סמוך לשער שכם, 2 צעירים נפצעו קל, המחבל נתפס לאחר מצוד קצר.
 24 במאי - רצח דוד בר קפרא מחבלים ערבים רוצחים את החקלאי היהודי דוד בר קפרא במושב פדיה שבשפלה.

יוני 
  19 ביוני - פיגוע הירי בעין בובין: יהודי נרצח ופצוע בינוני בפיגוע ירי שביצעו 5 מחבלים מהפת"ח וכוחות הביטחון של הרשות הפלסטינית בעין בובין סמוך ליישוב דולב שבמערב בנימין. ביולי נתפס המפגע.
 21 ביוני - שוטר מג"ב נפצע באופן אנוש בפיגוע דקירה סמוך לשער שכם אך הצליח לירות במחבל ולנטרלו.
  24 ביוני - שני מחבלים פלסטינים מהכפר בית ליקיא רצחו במושב פדיה את החקלאי דוד בר-קפרא.
  26 ביוני - מחבל פלסטיני ביצע פיגוע ירי במחסום בקעות בבקעת הירדן. חיילי מילואים של צה"ל השיבו באש והרגו אותו, ללא נפגעים ישראליים.
  29 ביוני - פיגוע דקירה סמוך לקבר רחל שיהודה ושומרון. מחבלת פלסטינית דקרה חיילת ופצעה אותה באורח קשה בעמדת בידוק ביטחוני.
  29 ביוני - פיגוע הירי ליד דומא (2015): ישראלי אחד נרצח ועוד 3 ישראלים נפצעו קשה בפיגוע ירי ליד שבות רחל. ביולי נלכדו המפגעים.

יולי

אוגוסט 
 3 באוגוסט - בקבוק תבערה הושלך לעבר רכב ישראלי בצפון ירושלים. כתוצאה מכך הרכב נשרף ואחת הנוסעות נפצעה באורח בינוני.
 6 באוגוסט - בפיגוע דריסה שביצע מחבל פלסטיני בשומרון, סמוך לשילה, נפצעו 3 חיילים, 2 מהם נפצעו קשה.
  9 באוגוסט - פיגוע דקירה בכביש 443. מחבל פלסטיני חוסל לאחר שדקר ישראלי בתחנת דלק ופצע אותו באורח בינוני.
  15 באוגוסט - שני פיגועי דקירה שביצעו פלסטינים, אחד בכביש 443 והשני בצומת הביתות. בשני המקרים ישראלים נפצעו. במקרה הראשון המחבל נורה ונעצר, במקרה השני המחבל נורה נפצע קשה ומת מפצעיו.
  17 באוגוסט - מחבל פלסטיני, שהתחזה לחולה שאינו חש בטוב וביקש את עזרת השוטרים, דקר בצומת תפוח שוטר מג"ב שניסה לעזור ופצע אותו פצעים קלים. לוחם אחר ירה במחבל ופצע אותו אנושות, ולאחר זמן קצר מת המחבל מפצעיו.
 19 באוגוסט - פיגוע סמוך למחסום המנהרות באזור ירושלים. חייל צה"ל נפצע בינוני ממטען חבלה שהושלך לעברו על ידי מחבל פלסטיני.

ספטמבר 
  13 בספטמבר - פיגוע האבנים בירושלים: ישראלי נרצח כשמחבלים פלסטינים רגמו את רכבו באבנים, דבר שגרם לו להתקף לב ואיבוד שליטה על הרכב שהסתיים במותו.
פיגוע זה סימל את תחילת גל הטרור הפלסטיני (2015–2016).

אוקטובר 
  1 באוקטובר – רצח איתם ונעמה הנקין - פיגוע ירי מרכב חולף ליד בית פוריכ בין ההתנחלויות איתמר לאלון מורה, נרצחו הרב איתם הנקין ורעייתו נעמה הנקין לעיני ארבעת ילדיהם. ארבעת הילדים נפצעו קל בפיגוע.
  3 באוקטובר – פיגוע הדקירה ברחוב הגיא: מחבל פלסטיני ביצע פיגוע דקירה ברחוב הגיא שברובע המוסלמי בעיר העתיקה בירושלים. המחבל רצח את הרב נחמיה לביא ואהרן בנט ופצע קשה את אשתו של בנט ואת בנם התינוק קל. המחבל חוסל.
 4 באוקטובר – פיגוע דקירה ליד תחנת הדלק ברחוב דרך בר לב בסמוך לשער שכם בירושלים, נער נפצע קל.
  7 באוקטובר – אישה נפצעה קל ושבעה כלי רכב ניזוקו מידוי אבנים על הכביש בין תקוע לירושלים, סמוך לבית סאחור.
 7 באוקטובר – פיגוע דקירה ליד שער האריות, גבר ישראלי נפצע בינוני, המחבלת נפצעה קשה.
 7 באוקטובר – מחבל דקר חייל צה"ל בקריית גת וחטף את נשקו. המחבל נורה ונהרג.
 7 באוקטובר - מחבל דקר גבר בפתח תקווה ופצע אותו באורח קל.
 8 באוקטובר – פיגוע דקירה בתחנת הרכבת הקלה בגבעת התחמושת שבירושלים, ישראלי נפצע קשה, המחבל נעצר. בעימותים ליד בית המחבל בשועפאט נפצעו 9 שוטרי מג"ב ומחבל ערבי אחד חוסל.
 8 באוקטובר – פיגוע דקירה בקריית ארבע, ישראלי נפצע קשה.
 8 באוקטובר – פיגוע דקירה בתל אביב, 5 ישראלים נפצעו.
 8 באוקטובר – פיגוע דקירה בעפולה, חייל צה"ל נפצע בינוני והמחבל נוטרל.
  9 באוקטובר – שוטר נפצע קל בפיגוע דקירה בקריית ארבע.
 9 באוקטובר – פיגוע דקירה בשכונת שמואל הנביא בירושלים, נער נפצע קל והמחבל נעצר.
  9 באוקטובר – מחבלת ערבייה ישראלית נופפה בסכין ואיימה לדקור שוטר בתחנה המרכזית בעפולה ונורתה.
 10 באוקטובר – פיגוע דקירה ברחוב הנביאים סמוך לשער שכם, 2 נפצעו קל.
 10 באוקטובר – פיגוע דקירה בשער האריות, 3 שוטרי יס"מ נפצעו קל והמחבל נורה וחוסל.
  11 באוקטובר – פיגוע דריסה ודקירה בצומת גן שמואל ליד חדרה, 3 פצועים קל-בינוני ואחת קשה.
  11 באוקטובר - מכונית תופת התפוצצה ליד מעלה אדומים, שוטר נפצע קל, המחבלת נפצעה קשה.
 12 באוקטובר – פיגוע דקירה ליד גבעת התחמושת, שוטר נפצע קל, המחבלת נפצעה ונוטרלה.
 12 באוקטובר – פרשת אחמד מנאסרה: פיגוע דקירה בפסגת זאב, 2 פצועים קשה ואנוש, ביניהם ילד בן 13. מחבל אחד בן 17 חוסל והשני בן 13 נפצע קשה.
  12 באוקטובר – מחבל ניסה לחטוף נשק מחייל צה"ל באוטובוס בשדרות שז"ר בירושלים. החייל נפצע קל, המחבל נורה וחוסל.
  13 באוקטובר – הפיגוע בתלפיות:, שלושה נרצחים, 8 פצועים קל-בינוני ו-8 במצב קשה ואנוש, אחד מהם מת מפצעיו כעבור שבועיים. אחד המחבלים נהרג, והשני נפצע ונוטרל.
 13 באוקטובר – הפיגוע המשולב ברחוב מלכי ישראל בירושלים: מחבל דרס ודקר למוות את הרב ישעיהו קרישבסקי ופצע קל אדם נוסף, המחבל נורה נפצע ולאחר מכן מת מפצעיו.
  13 באוקטובר – שני פיגועי דקירה ברעננה, בהם נפצעו חמישה.
 13 באוקטובר – תושב קריית אתא דקר את אוריאל רזקן, כשניסה לדקור ערבי. הוא הורשע בניסיון לרצח ונגזרו עליו 11 שנות מאסר.
 13 באוקטובר - יהודי נפצע בינוני בפיגוע דקירה בחולון, המחבל נמלט.
 14 באוקטובר – פיגוע דקירה בתחנה המרכזית בירושלים, אישה כבת 70 נפצעה באורח בינוני-קשה, המחבל חוסל.
  16 באוקטובר – דקירה של חייל צה"ל בגשר חלחול סמוך לחברון. החייל נפצע בינוני והמחבל נהרג.
  17 באוקטובר – סוכלו 3 פיגועי דקירה, כל המחבלים חוסלו. בחברון נפצעו קל ובינוני לוחמת מג"ב וחייל.
 18 באוקטובר – הפיגוע בתחנה המרכזית של באר שבע - מחבל בדואי מהפזורה הבדואית רצח חייל צה"ל ופצע 9 בני אדם. המחבל חוסל. בנוסף, עובד זר חף מפשע נורה למוות עקב טעות בזיהוי. בוצע בו גם לינץ'.
  20 באוקטובר – פיגוע דקירה באזור הר חברון, חייל צה"ל נדקר, המחבל נורה וחוסל.
  20 באוקטובר – פיגוע הדריסה באזור חברון: ישראלי נרצח בפיגוע דריסה באזור חברון.
  20 באוקטובר – פיגוע דריסה בגוש עציון, שני פצועים, המחבל נורה וחוסל.
  20 באוקטובר – פיגוע דקירה בקריית ארבע, חייל צה"ל נפצע קל, שני המחבלים חוסלו.
 21 באוקטובר – פיגוע דקירה בכיכר אדם שבמועצה אזורית בנימין, חיילת נפצעה אנושות, המחבל נורה למוות.
  21 באוקטובר – פיגוע דריסה בבית אומר שביהודה ושומרון. 4 חיילי צה"ל נפצעו, אחד מהם קשה. המחבל נורה ונפצע קשה.
 22 באוקטובר – פיגוע דקירה בבית כנסת בבית שמש, ישראלי נפצע קל, המחבלים נוטרלו.
  23 באוקטובר – השלכת בקבוק תבערה על רכב סמוך לבית אל, ילדה נפצעה בינוני וארבעת בני משפחתה נפצעו קל.
 25 באוקטובר – פיגוע דקירה ליד הכפר סעיר, ישראלי נפצע בינוני.
  25 באוקטובר – פיגוע דקירה בצומת אריאל, ישראלי נפצע בינוני-קשה, המחבל נעצר.
  26 באוקטובר – פיגוע דקירה בקריית ארבע, חייל צה"ל נפצע קשה, המחבל נורה וחוסל.
  27 באוקטובר – פיגוע דקירה בצומת גוש עציון, ישראלי נפצע בינוני, שני המחבלים נורו למוות.
  28 באוקטובר – פיגוע דקירה בסניף רמי לוי שיווק השקמה בגוש עציון, אישה נפצעה קל והמחבל נעצר.
  30 באוקטובר – פיגוע דקירה בגבעת התחמושת בירושלים, שני פצועים, המחבל נוטרל.
  30 באוקטובר – פיגוע דקירה בצומת תפוח, אחד המחבלים חוסל והשני נפצע אנושות.

נובמבר 
  1 בנובמבר – פיגוע דקירה בבית ענון, מספר בני אדם נפצעו באורח בינוני. המחבל נורה וחוסל.
  2 בנובמבר –ניסיון פיגוע דקירה במחסום ג'למה, חיילים מגדוד הסיור המדברי זיהו שני חשודים ערבים וכשניגשו לבדוק אותם אחד מהם ניסה לדקור אותם. הלוחמים ששהו במקום הרגו את המחבל ועצרו את החשוד השני.
  2 בנובמבר – פיגוע דקירה בתחנה המרכזית הישנה בראשון לציון, 3 אזרחים נפצעו, המחבל נעצר.
  2 בנובמבר – פיגוע דקירה בנתניה, קשיש נפצע קשה.
  4 בנובמבר – פיגוע הדריסה באזור חלחול: בכביש 60 באזור חלחול, שוטר מג"ב נדרס, נפצע אנוש ונפטר מפצעיו כעבור מספר ימים, המחבל נורה וחוסל.
 6 בנובמבר – פיגוע דקירה בשער בנימין, פצוע אחד קשה, המחבל נמלט.
  6 בנובמבר – פיגוע ירי במערת המכפלה בחברון, נער נפצע באורח קשה, ואדם אחר נפצע באורח קל.
 6 בנובמבר – פיגוע ירי בצומת בית ענון, חייל צה"ל נפצע באורח קשה.
  8 בנובמבר – פיגוע דריסה בצומת תפוח, שני בני אדם נפצעו קשה, המחבל נורה וחוסל.
  8 בנובמבר – פיגוע דקירה בביתר עילית, מאבטח נפצע קל.
  8 בנובמבר – פיגוע דקירה בכפר נבי אליאס, ישראלי נפצע קשה.
 8 בנובמבר – פיגוע אבנים ברכבת הקלה. הנהג נפצע קל מאוד.
 10 בנובמבר – פיגוע דקירה ברכבת הקלה ברחוב יקותיאל אדם בפסגת זאב בירושלים, מאבטח נפצע בינוני, המחבלים נוטרלו.
  13 בנובמבר – פיגוע הירי בכביש 60 (2015): בפיגוע ירי בכביש 60 נרצחו הרב יעקב ליטמן ובנו נתנאל ליטמן אם המשפחה וארבעה מהילדים נפצעו.
  14 בנובמבר – פיגוע דריסה סמוך ליישוב פסגות, מחבל התנגש במזיד ברכב של משפחה ישראלית, 3 בני משפחה נפצעו קל-בינוני, המחבל נהרג.
  17 בנובמבר – ניסיון פיגוע ירי נגד כוחות צה"ל בכפר תורמוס עיא, מחבל אחד חוסל ושני המחבלים הנוספים נעצרו.
  19 בנובמבר – פיגוע הדקירה בבית הכנסת בתל אביב: מחבל רצח 2 מתפללים יהודים ופצע באורח בינוני מתפלל נוסף. המחבל נעצר.
  19 בנובמבר – הפיגוע המשולב בכניסה לאלון שבות: מחבל רצח ישראלי, תייר אמריקאי ופלסטיני, ופצע 5 נוספים, ביניהם תיירים. בירי ובדריסה. המחבל נעצר. הפיגוע סוקר באופן נרחב בתקשורת האמריקאית והוביל ליוזמות מצד חברי קונגרס אמריקאים להטיל עונשים על הרשות הפלסטינית במחאה על העברת משכורות למשפחות מחבלים.
  21 בנובמבר – פיגוע דקירה בקריית גת, 4 פצועים בינוני-קשה, המחבל ושני סייענים נעצרו.
  22 בנובמבר – פיגוע הדקירה בצומת גוש עציון: יהודייה נרצחה בפיגוע דקירה בגוש עציון. המחבל חוסל.
 23 בנובמבר – פיגוע דקירה ב-443 זיו מזרחי נרצח ועוד חייל נפצע בינוני פיגוע דקירה ליד שוק מחנה יהודה בירושלים, אזרח אחד נפצע קל-בינוני ושלושה אחרים נפצעו באורח קל, מחבלת אחת נהרגה והשנייה נפצעה בינוני.
  23 בנובמבר – פיגוע דריסה בחומש שבשומרון, תלמיד ישיבה נפצע קל, המחבל נמלט 23 בנובמבר – פיגוע דקירה בכביש 443, ישראלי נרצח זיו מזרחי המחבל נורה וחוסל.
  24 בנובמבר – פיגוע דריסה בצומת תפוח, מספר חיילי צה"ל נפצעו, בהם קצינים בדרגת אלוף-משנה וסגן-אלוף. המחבל נוטרל.
  25 בנובמבר – פיגוע דקירה סמוך לקריית ארבע, ישראלי נפצע בינוני-קשה, המחבל נורה וחוסל.
  27 בנובמבר – פיגוע דריסה בצומת כפר אדומים, שני אזרחים נפצעו בינוני וקל, המחבל נורה ונהרג.
  27 בנובמבר – פיגוע דריסה בבית אומר שביהודה ושומרון. 4 חיילי צה"ל נפצעו באורח בינוני ואחד קל. המחבל נורה ונהרג.
 27 בנובמבר – פיגוע דקירה בנהריה, שוטר מג"ב נפצע בינוני.
 29 בנובמבר – פיגוע דקירה בשער שכם בירושלים, שוטר מגב נפצע באורח קל, המחבל נורה ונהרג.
 29 בנובמבר – פיגוע דקירה בשכונת שמגר בירושלים, תיירת נפצעה באורח קל, המחבל נעצר.

דצמבר 
  3 בדצמבר – פיגוע ירי במחסום חיזמה, לוחם נפצע קל, המחבל נורה וחוסל.
 3 בדצמבר – פיגוע דקירה בשער שכם בירושלים, שוטר נפצע בינוני-קשה, המחבל נורה ונהרג.
  4 בדצמבר – פיגוע דקירה בתל רומיידה בחברון, חייל צה"ל נפצע קל בפניו, שני המחבלים נהרגו.
  4 בדצמבר – פיגוע דקירה בכפר עאבוד, חייל צה"ל נפצע באורח בינוני-קשה, המחבל נהרג.
  4 בדצמבר – פיגוע דריסה בכפר סילואד, שני חיילי צה"ל נפצעו קל, המחבל נהרג.
 6 בדצמבר – פיגוע דקירה ודריסה ברחוב ירמיהו בירושלים, שני ישראלים נפצעו קל, המחבל נורה ונהרג.
  7 בדצמבר – פיגוע הדקירה בחסם המאפייה בחברון: גנדי קאופמן נפצע קשה-אנוש ונפטר ב-30 בדצמבר, המחבל נורה ונהרג.
  9 בדצמבר – פיגוע דקירה בחברון סמוך לבית הדסה, שני חיילי צה"ל נפצעו בינוני וקל. המחבל נהרג.
  9 בדצמבר – פיגוע ירי לעבר רכב ישראלי בשומרון, שני בני זוג ישראלים נפצעו קשה ובינוני.
  10 בדצמבר – פיגוע דריסה בכפר לובאן שבשומרון, 4 ישראלים נפצעו – 1 במצב קשה, שניים בינוני ואחד קל. המחבל נמלט ונתפס יום למחרת.
  14 בדצמבר – פיגוע דריסה בסמוך לגשר המיתרים בירושלים, 14 פצועים – תינוק במצב קשה, 3 במצב בינוני ו-10 במצב קל. המחבל נורה ונהרג.
  15 בדצמבר – פיגוע דקירה באתר בנייה במודיעין-מכבים-רעות באמצעות גרזן, שני בני אדם נפצעו קשה ובינוני, המחבל נעצר.
  16 בדצמבר – שני פיגועי דריסה נגד כוח צה"ל במחנה הפליטים קלנדיה, נפצעו 3 חיילי צה"ל במצב בינוני וקל. שני המחבלים נורו ונהרגו.
  19 בדצמבר – פיגוע דקירה ברעננה, נפצעו 3 בני אדם – 1 במצב קשה ו-2 במצב קל. המחבל נתפס.
 23 בדצמבר – פיגוע הדקירה בשער יפו: שני ישראלים נרצחו ושניים נוספים נפצעו באורח קשה שני המחבלים חוסלו.
  24 בדצמבר – פיגוע דקירה באזור התעשייה אריאל, שני מאבטחים נפצעו בינוני, המחבל נורה ונהרג.
  24 בדצמבר – פיגוע דריסה במועצה אזורית בנימין, נפצע חייל, המחבל נורה ונהרג.
 24 בדצמבר – פיגוע אבנים בכיכר אדם, שני ישראלים נפצעו בינוני וקל.
  26 בדצמבר – פיגוע דריסה במחסום חווארה, חייל צה"ל נפצע קל, המחבל נורה ונהרג.
 27 בדצמבר – פיגוע דקירה בירושלים, חייל צה"ל נפצע קל, המחבל נעצר.
  27 בדצמבר – פיגוע דקירה באזור חווארה, שני חיילי צה"ל נפצעו בינוני וקל, המחבלים נורו ונהרגו.

קישורים חיצוניים 
 סיכום שנת 2015, באתר השב"כ

הערות שוליים 

2015 בישראל
טרור פלסטיני